આ ભંડોળનું વર્તમાન મૂલ્ય 1,70,20,00,000/- સ્વીડીશ ક્રોનર( લગભગ 1237 કરોડ રૂપિયા) જેટલુ થાય છે અને આ ભંડોળના વ્યાજની જે રકમ મળે એમાંથી દર વર્ષે લોકકલ્યાણ માટે વિશિષ્ટ યોગદાન આપનાર લોકો અને સંસ્થાને સન્માનિત કરવાની જોગવાઇ કરવામાં આવી છે. પુરસ્કારની રકમ દર વર્ષે બદલાતી રહે છે. તાજેતરમાં જ 2017ના વર્ષ માટેના નોબેલ પારિતોષિક વિજેતાઓના નામ જાહેર થવા લાગ્યા છે. આ વર્ષે પ્રત્યેક ક્ષેત્રમાં પુરસ્કાર પેટે 90,00,000/- સ્વીડીશ ક્રોનર એટલે લગભગ 7,25,00,000/- સાત કરોડ અને 25 લાખ જેવી માતબાર રકમ આપવામાં આવશે.